Rainer Saks

Rainer Saks (sündinud 19. septembril 1967) on Eesti julgeolekuekspert ja endine riigiametnik. Ta on juhtinud Vabariigi Presidendi Kantseleid, Teabeametit ja olnud Välisministeeriumi kantsler.

 Elulugu 
Ta on lõpetanud Pärnu 1. Keskkooli ja Tartu Riikliku Ülikooli ajaloolasena.Koordinatsioonidirektori kohuseid täidab Rainer Saks Riigikantselei koduleht. 07.08.2001.

Aastatel 1993–1999 töötas ta Pärnu Sütevaka Humanitaargümnaasiumi ajalooõpetajana, 1999–2001 välisministri nõunikuna ning seejärel Riigikantselei koordinatsioonidirektorina.Välisministeeriumi kantslerina asub tänasest tööle Rainer Saks Välisministeeriumi koduleht. 01.12.2015.

Aastatel 2006–2011 oli ta Vabariigi Presidendi Kantselei direktor, ühtlasi oli ta 2007–2011 Rahvusvahelise Kaitseuuringute Keskuse nõukogu esimees.Välisministeeriumi kantslerina asub tänasest tööle Rainer Saks Välisministeeriumi koduleht. 01.12.2015. 

10. veebruarist 2011 kuni 1. detsembrini 2015 oli ta Teabeameti peadirektor.Välisministeeriumi kantslerina asub tänasest tööle Rainer Saks Välisministeeriumi koduleht. 01.12.2015. 1. detsembrist 2015 kuni 30. novembrini 2020 oli ta Välisministeeriumi kantsler. 

1. detsembril 2020 asus ta tööle küberturbeettevõtte CybExer Technologies välissuhete juhina.Roland Liive. [http://www.aripaev.ee/uudised/2015/10/12/eesti-valisluure-saab-uue-juhiVälisministeeriumi kantsler Rainer Saks liitub küberturbe ettevõttega CybExer Geenius.ee, 21. oktoober 2020.

Aastast 2024 on ta TÜ Skytte instituudi küberpoliitika keskuse juhataja. 

Tegevus julgeolekueksperdist arvamusliidrina
Alates Venemaa sissetungist Ukrainasse avaldab Rainer Saks oma Facebooki lehel igapäevaseid ülevaateid Ukraina sõja ja ka muudes konfliktikolletes toimuva kohta. Tema ülevaateid on laialdaselt tsiteeritud ning neid avaldatakse iga päev Eesti suuremates päevalehtedes. 

Ta esineb julgeolekueksperdina sageli Eesti Rahvusringhäälingu poliitikasaadetes ja arvamusveergudel. 2024. aasta veebruaris pälvis ta ajalehe Postimees Aasta Arvamusliidri auhinna.Postimehe arvamusliider on Rainer Saks Postimees.ee, 06.02.2024.

Poliitiline tegevus
Rainer Saks kuulub alates 12. aprillist 2024 erakonda Parempoolsed. Ta kandideeris selle erakonna nimekirjas 2024. aasta Euroopa Parlamendi valimistel ning sai 12 384 häält, millega ei osutunud valituks.

Tunnustus
2005 Valgetähe III klassi teenetemärk
2009 Kolme Tähe III klassi orden (Läti) 
2019 Eesti Kaubandus-Tööstuskoja II klassi aumärk 
2024 Postimehe aasta arvamusliider
2024 Tartu Ülikooli Tänutäht

 Isiklikku 
Tema abikaasa on Merike Saks.

Teosed
 2023 „Ukraina sõja päevikud”, Delfi Meedia, 2023. ISBN 9789916950159

Viited

Välislingid
 Siim Saidla. Kes on Rainer Saks? Õhtuleht, 9. august 2001
 Rainer Saks: Sõda ei ole mundrikaubamaja Eesti Päevaleht, 22. juuni 2004
 "Intervjuu | Endine välisluure juht Rainer Saks: ma pole nõus hoiakuga, et Putiniga ei tohi suhelda" Eesti Ekspress, 20. aprill 2022

Kategooria:Eesti riigiametnikud
Kategooria:Eesti õpetajad
Kategooria:Tartu Ülikooli filosoofiateaduskonna vilistlased
Kategooria:Valgetähe III klassi teenetemärgi kavalerid
Kategooria:Kolme Tähe ordeni kavalerid
Kategooria:Eesti Üliõpilaste Seltsi liikmed
Kategooria:Sündinud 1967